Die Letterhuis | Reviews
Kobus V - Aug 2021
Karoo op sy beste.
Die Letterhuis is 'n besonderse mooi, unieke plaasbestemming. Jy word met groot, openhartige gasvryheid ontvang. Die huis is uitstekend toegerus en jou gemak is verseker. 'n Lekker kaggel (hout word voorsien) en elektriese komberse het gesorg dat ons knus en warm was. Die omgewing is pragtig. Die kort voetslaanroetes met al die kuns-installasies was besonders verfrissend. Ons het veral die doolhof baie geniet. Die wonderlike sterre-uitspansel saans was asemrowend mooi. Prince Albert is naby genoeg vir 'n uitstappie, maar om in die unieke omgewing tyd deur te bring oortref enige dorpservaring. Baie dankie dat julle die besonderse plek met ons gedeel het.
Die Letterhuis 's response
Baie dankie, Kobus. Dit was vir ons 'n groot voorreg.
Pragtige huisie en goed ingerig! Die kinders het die wandelpaadjie langs die rivier geniet. Die area is 'n ander tipe mooi!
Melanie L - Aug 2020
Stilte is magies en die natuur 'n absolute wonder!
Die gasheer en -vrou het werklik baie moeite gedoen, die eiendom het verskeie wandelroetes, dit gepaard met geen sein en die pragtige natuurskoon het dit net 'n wonderlike wegbreeknaweek, vir ons as gesin gemaak. Kos vir jou siel.